འདི་ལོའི་རང་ལྗོངས་ཀྱིརྒྱལ་ཁབ་ཀྱི་རྩ་ཁྲིམས་ཉིན་མོའིདྲིལ་བསྒྲགས་བྱེད་སྒོའི་བརྗོད་དོན་གཙོ་བོ་ནིཏང་གི་ཚོགས་ཆེན་བཅུ་དགུ་པའི་དགོངས་དོན་སློབ་སྦྱོང་དང་ལག་བསྟར་བྱེད་པ་དང་།རྩ་ཁྲིམས་ཀྱི་དགོངས་དོན་དར་སྤེལ་བཏང་ནས་མཉམ་དུ་ཁྲིམས་སྐྱོང་བོད་ལྗོངས་སྐྲུནཞེས་པ་དེ་ཡིན།བྱེད་སྒོའི་ནང་གཏན་འཁེལ་བྱས་པའི་ཕྱོགས་བདུན་གྱི་དྲིལ་བསྒྲགས་ནང་དོན་ལ་ཏང་གི་ཚོགས་ཆེན་བཅུ་དགུ་པའི་དགོངས་དོན་དང་ལྷག་དོན་དུ་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་ཕྱོགས་ཡོངས་ནས་ལག་ལེན་བསྟར་ཡོད་ལ།རྩ་ཁྲིམས་ནི་རྒྱལ་ཁབ་ཀྱི་རྩ་བའི་ཁྲིམས་ཆེ་མོ་ཞིག་དང་།དེ་ནི་རྒྱལ་སྐྱོང་བདེ་འགོད་ཀྱི་སྤྱིའི་སྒྲིག་ཡིག་གི་དོན་སྙིང་གལ་ཆེན་ཞིག་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་མཐའ་སྐྱོང་བོད་བརྟན་གྱི་འཐབ་ཇུས་དགོངས་པ་གལ་ཆེན་གྱི་ཞིབ་ཕྲའི་མངོན་ཚུལ་བཅས་ཡིན་པ་མངོན་པ་བྱས་ཡོད་པས།སྤྱི་དམངས་ཀྱི་རྩ་ཁྲིམས་ཀྱི་འདུ་ཤེས་ཟབ་ཏུ་བཏང་ནས་ལྗོངས་ཡོངས་སུ་ཁྲིམས་བཀུར་དང་།ཁྲིམས་སྦྱོང་།ཁྲིམས་སྲུང་།ཁྲིམས་སྤྱོད་བཅས་ཀྱི་རྣམ་པ་བཟང་པོ་གཏོད་རྒྱུར་དགེ་མཚན་ལྡན་པའི་སྐུལ་འདེད་ཀྱི་ནུས་པ་ཐོན་ཡོད་ལ།ཁྲིམས་བཞིན་བོད་སྐྱོང་ལ་སྐུལ་འདེད་གཏོང་བའི་བརྒྱུད་རིམ་ནང་ཤུགས་རྐྱེན་བཟང་པོའང་ཐོན་ཡོད་པ་རེད།